一個人黎到食午餐，叫咗個酸辣粉。加左腐竹，金菇，芝士腸，要紅薯粉同bb辣。一上枱飲咗啖湯，唔係十分之酸，但充滿芫荽味同秘製湯底，同埋夠辣度。一啖紅薯粉一啖湯，食到停唔到口，配菜有比較索味，每樣配料都好夠味，好好味，最緊要係食完唔會覺得勁口渴，啫係唔係味精湯。另叫左個串燒雞翼，小辣。雞翼冇起骨，燒得有啲乾，唔係滑多汁雞肉，係乾但好惹味果種，外面沈滿辣粉同七味粉。好惹味。不過個人都係中意滑滑漲卜卜雞翼多啲。